***Guilty Bystander*** er en amerikansk film noir fra 1950 regissert av Joseph Lerner. Manuset ble skrevet av Don Ettlinger. Det var basert på Wade Millers roman med samme navn, som ble utgitt i 1947. I hovedrollene ses Zachary Scott og Faye Emerson.

Innspillingsdato
----------------

Filmen ble spilt inn på location i og rundt New York City.

Handling
--------

Georgia Thursday oppsøker en kveld sin alkoholiserte tidligere ektemann, Max Thursday, på et sjuskete hotell. Han er ansatt som hus-detektiv der. Georgia forteller at deres sønn, Jeff, har forsvunnet. Broren hennes, Fred Mace, har også forsvunnet. Men Georgia har ikke rapportert dette til politiet, etter å ha blitt advart mot å gjøre dette av Dr. Elder - som er en bekjent av Fred. Den alkohol-påvirkede Max konfronterer deretter Dr. Elder, på leting etter svar angående hans savnede sønn. Men legen slår ham bevisstløs. Når Max våkner igjen, blir han tatt med til en politi-stasjon for avhør. Han får snart vite at Dr. Elder har blitt myrdet, og Max blir politiets viktigste mistenkte.

Georgia gir imidlertid politiet et fiktivt alibi for Max, så politiet har ingen grunn til å holde ham lenger - så Max blir snart løslatt. Max oppdager snart at Dr. Elder skal ha vært involvert i diamant-smugling sammen med Varkas, en beryktet kriminell. Han får vite at Varkas håndlangere holder Fred som gissel, og Max blir skutt i armen av kjeltringene. Han besøker Georgia som tar hånd om sårene hans. Når han kommer seg, reiser han igjen til Varkas. Men der oppdager han at Varkas og alle livvaktene hans nå er døde.

Rolleliste
----------

* Zachary Scott - Max Thursday
* Faye Emerson - Georgia Thursday
* Mary Boland - Smitty
* Sam Levene - kaptein Tonetti
* J. Edward Bromberg- Otto Varkas
* Kay Medford - Angel
* Jed Prouty - Dr. Elder
* Harry Landers - Bert
* Elliott Sullivan - Stitch Olivera (kreditert som Elliot Sullivan)
* Ray Julian - Johnny

Trivia
------

Ifølge en artikkel i *Hollywood Reporter* fra 4. august 1949 skulle Juanita Hill opprinnelig ha spilt én av hovedrollene.

Anmeldelse
----------

Filmkritikeren Bosley Crowther, som skrev for *The New York Times*, kalte *Guilty Bystander*s intrige gjennomsnittlig, men bemerket: *«... den langsomme, lystfylte, dampende sadismen, som vanligvis er standard i denne typen filmer, oppnås ganske effektivt. Fotograferingen er full av dystre stemninger. Og noe av den melodramatiske handlingen, for eksempel jakten i t-banen, er god.»*

Fotnoter
--------

**Type numrering**
1. ↑  *«... the slow, sultry, steaming sadism that is usually standard in this type of film is rather effectively accomplished. The photography is full of heavy moods. And some of the melodramatic action, such as a chase in the subway, is good.»*

Referanser
----------

1. 1 2 3 4  «Guilty Bystander». *AFI Catalog*. AFI. Besøkt 4. mai 2020.
2. ↑  Gjennomsyn av filmen 4. mai 2020
3. ↑  Crowther, Bosley (21. april 1950). «An Involved Hunt». *The New York Times*. Besøkt 4. mai 2020.

Eksterne lenker
---------------

* (en) *Guilty Bystander* på Internet Movie Database Rediger på Wikidata

* (sv) *Guilty Bystander* i Svensk Filmdatabas Rediger på Wikidata

* (en) *Guilty Bystander* på AllMovie Rediger på Wikidata

* (nl) *Guilty Bystander* på MovieMeter Rediger på Wikidata

* (en) *Guilty Bystander* på Turner Classic Movies Rediger på Wikidata

* (en) *Guilty Bystander* på American Film Institute Rediger på Wikidata

* (en) *Guilty Bystander* på Rotten Tomatoes Rediger på Wikidata